महाभारतम्-15-आश्रमवासिकपर्व-022
शतयूपपृष्टेन नारदेन तंप्रति धृतराष्ट्रस्य वर्षत्रयादूर्ध्वं गान्धार्या सह कुबेरलोकप्राप्तिकथनम्।। 1 ।।<table>				
<td>

	वैशम्पायन उवाच।	<td>	15-22-1x	
				
<td>

	नारदस्य तु तद्वाक्यं शशंसुर्द्विजसत्तमाः।शतयूपस्तु राजर्षिर्नारदं वाक्यमब्रवीत्।।	<td>	15-22-1a15-22-1b	
				
<td>

	अहो भगवता श्रद्धा कुरुराजस्य वर्धिता।सर्वस्य च जनस्यास्य मम चैव महाद्युते।।	<td>	15-22-2a15-22-2b	
				
<td>

	अस्ति काचिद्विवक्षा तु तां मे निगदतः शृणु।धृतराष्ट्रं प्रति नृपं देवर्षे लोकपूजित।।	<td>	15-22-3a15-22-3b	
				
<td>

	सर्ववृत्तान्ततत्त्वज्ञो भवान्दिव्येन चक्षुषा।युक्तः पश्यसि विप्रर्षे गतयो विविधा नृणाम्।।	<td>	15-22-4a15-22-4b	
				
<td>

	उक्तवान्नृपतीनां त्वं महेन्द्रस्य सलोकताम्।न त्वस्य नृपतेर्लोकाः कथितास्ते महामुने।।	<td>	15-22-5a15-22-5b	
				
<td>

	स्थानमप्यस्य नृपतेः श्रोतुमिच्छाम्यहं विभो।त्वत्तः कीदृक्कदा चेति तन्ममाख्याहि तत्त्वतः।।	<td>	15-22-6a15-22-6b	
				
<td>

	इत्युक्तो नारदस्तेन वाक्यं सर्वमनोनुगम्।व्याजहार सभामध्ये दिव्यदर्शी महातपाः।।	<td>	15-22-7a15-22-7b	
<td>

	नारद उवाच।	<td>	15-22-8x	
				
<td>

	यदृच्छया शक्रसदो गत्वा शक्रं शचीपतिम्।दृष्टवानस्मि राजर्षे तत्र पाण्डुं नराधिपम्।।	<td>	15-22-8a15-22-8b	
				
<td>

	तत्रेयं धृतराष्ट्रस्य कथा समभवन्नप।तपसो दुष्करस्यास्य यदयं तपते नृपः।।	<td>	15-22-9a15-22-9b	
				
<td>

	तत्राहमिदमश्रौषं शक्रस्य वदतः स्वयम्।वर्षाणि त्रीणि शिष्टानि राज्ञोस्य परमायुषः।।	<td>	15-22-10a15-22-10b	
				
<td>

	ततः कुबेरभवनं गान्धारीसहितो नृपः।प्रयाता धृतराष्ट्रोऽयं राजराजाभिसत्कृतः।।	<td>	15-22-11a15-22-11b	
				
<td>

	कामगेन विमानेन दिव्याभरणभूषितः।ऋषिपुत्रो महाभागस्तपसा दग्धकिल्बिषः।।	<td>	15-22-12a15-22-12b	
				
<td>

	सञ्चरिष्यति लोकांश्च देवगन्धर्वरक्षसाम्।स्वच्छन्देनेति धर्मात्मा व्यासस्य तु तपोबलात्।।	<td>	15-22-13a15-22-13b	
				
<td>

	देवगुह्यमिदं प्रीत्या मया वः कथितं महत्।भवन्तो हि श्रुतधनास्तपसा दग्धकिल्बिषाः।।	<td>	15-22-14a15-22-14b	
<td>

	वैशम्पायन उवाच।	<td>	15-22-15x	
				
<td>

	इति ते तस्य तच्छ्रुत्वा देवर्षेर्मधुरं वचः।सर्वे सुमनसः प्रीता बभूवुः स च पार्थिवः।।	<td>	15-22-15a15-22-15b	
				
<td>

	एवं कथाभिरन्वास्य धृतराष्ट्रं मनीषिणः।विप्रजग्मुर्यथाकामं ते सिद्धगतिमास्थिताः।।	<td>	15-22-16a15-22-16b	
<td>

	।। इति श्रीमन्महाभारते आश्रमवासिकपर्वणि आश्रमवासपर्वणि द्वाविंशोऽध्यायः।। 22 ।।	<td>

15-22-12	ऋषिपुत्रो व्यासपुत्रः।।

महाभारतम्/आश्रमवासिकपर्व